erhwenkuo/poetry-chinese-zhtw huggingface dataset:
行次西郊作一百韻
作者：李商隱（唐）

蛇年建午月，我自梁還秦。南下大散關，北濟渭之濱。草木半舒坼，不類冰雪晨。又若夏苦熱，燋卷無芳津。高田長檞櫪，下田長荊榛。農具棄道旁，饑牛死空墩。依依過村落，十室無一存。存者皆面啼，無衣可迎賓。始若畏人問，及門還具陳。右輔田疇薄，斯民常苦貧。伊昔稱樂土，所賴牧伯仁。官清若冰玉，吏善如六親。生兒不遠徵，生女事四鄰。濁酒盈瓦缶，爛谷堆荊囷。健兒庇旁婦，衰翁舐童孫。況自貞觀後，命官多儒臣。例以賢牧伯，徵入司陶鈞。降及開元中，奸邪撓經綸。晉公忌此事，多錄邊將勳。因令猛毅輩，雜牧昇平民。中原遂多故，除授非至尊。或出倖臣輩，或由帝戚恩。中原困屠解，奴隸厭肥豚。皇子棄不乳，椒房抱羌渾。重賜竭中國，強兵臨北邊。控弦二十萬，長臂皆如猿。皇都三千里，來往同雕鳶。五裡一換馬，十裡一開筵。指顧動白日，暖熱回蒼旻。公卿辱嘲叱，唾棄如糞丸。大朝會萬方，天子正臨軒。採旗轉初旭，玉座當祥煙。金障既特設，珠簾亦高褰。捋須蹇不顧，坐在禦榻前。忤者死艱屨，附之升頂顛。華侈矜遞衒，豪俊相併吞。因失生惠養，漸見徵求頻。奚寇西北來，揮霍如天翻。是時正忘戰，重兵多在邊。列城繞長河，平明插旗幡。但聞虜騎入，不見漢兵屯。大婦抱兒哭，小婦攀車轓。生小太平年，不識夜閉門。少壯盡點行，疲老守空村。生分作死誓，揮淚連秋雲。廷臣例獐怯，諸將如羸奔。為賊掃上陽，捉人送潼關。玉輦望南鬥，未知何日旋。誠知開闢久，遘此雲雷屯。送者問鼎大，存者要高官。搶攘互間諜，孰辨梟與鸞。千馬無返轡，萬車無還轅。城空鼠雀死，人去豺狼喧。南資竭吳越，西費失河源。因今左藏庫，摧毀惟空垣。如人當一身，有左無右邊。筋體半痿痺，肘腋生臊羶。列聖蒙此恥，含懷不能宣。謀臣拱手立，相戒無敢先。萬國困杼軸，內庫無金錢。健兒立霜雪，腹歉衣裳單。饋餉多過時，高估銅與鉛。山東望河北，爨煙猶相聯。朝廷不暇給，辛苦無半年。行人搉行資，居者稅屋椽。中間遂作梗，狼藉用戈鋋。臨門送節制，以錫通天班。破者以族滅，存者尚遷延。禮數異君父，羈縻如羌零。直求輸赤誠，所望大體全。巍巍政事堂，宰相厭八珍。敢問下執事，今誰掌其權。瘡疽幾十載，不敢扶其根。國蹙賦更重，人稀役彌繁。近年牛醫兒，城社更扳援。盲目把大旆，處此京西藩。樂禍忘怨敵，樹黨多狂狷。生為人所憚，死非人所憐。快刀斷其頭，列若豬牛懸。鳳翔三百里，兵馬如黃巾。夜半軍牒來，屯兵萬五千。鄉裡駭供億，老少相扳牽。兒孫生未孩，棄之無慘顏。不復議所適，但欲死山間。爾來又三歲，甘澤不及春。盜賊亭午起，問誰多窮民。節使殺亭吏，捕之恐無因。咫尺不相見，旱久多黃塵。官健腰佩弓，自言為官巡。常恐值荒迥，此輩還射人。愧客問本末，願客無因循。郿塢抵陳倉，此地忌黃昏。我聽此言罷，冤憤如相焚。昔聞舉一會，群盜為之奔。又聞理與亂，在人不在天。我願為此事，君前剖心肝。叩頭出鮮血，滂沱汙紫宸。九重黯已隔，涕泗空沾唇。使典作尚書，廝養為將軍。慎勿道此言，此言未忍聞。
井泥四十韻
作者：李商隱（唐）

皇都依仁裡，西北有高齋。昨日主人氏，治井堂西陲。工人三五輩，輦出土與泥。到水不數尺，積共庭樹齊。他日井甃畢，用土益作堤。曲隨林掩映，繚以池週迴。下去冥寞穴，上承雨露滋。寄辭別地脈，因言謝泉扉。升騰不自意，疇昔忽已乖。伊餘掉行鞅，行行來自西。一日下馬到，此時芳草萋。四面多好樹，旦暮雲霞姿。晚落花滿地，幽鳥鳴何枝。蘿幄既已薦，山樽亦可開。待得孤月上，如與佳人來。因茲感物理，惻愴平生懷。茫茫此群品，不定輪與蹄。喜得舜可禪，不以瞽瞍疑。禹竟代舜立，其父籲咈哉。嬴氏並六合，所來因不韋。漢祖把左契，自言一布衣。當塗佩國璽，本乃黃門攜。長戟亂中原，何妨起戎氐。不獨帝王耳，臣下亦如斯。伊尹佐興王，不藉漢父資。磻溪老釣叟，坐為周之師。屠狗與販繒，突起定傾危。長沙啟封土，豈是出程姬。帝問主人翁，有自賣珠兒。武昌昔男子，老苦為人妻。蜀王有遺魄，今在林中啼。淮南雞舐藥，翻向雲中飛。大鈞運群有，難以一理推。顧於冥冥內，為問秉者誰。我恐更萬世，此事愈雲為。猛虎與雙翅，更以角副之。鳳凰不五色，聯翼上雞棲。我欲秉鈞者，朅來與我偕。浮雲不相顧，寥泬誰為梯。悒怏夜將半，但歌井中泥。
夜思
作者：李商隱（唐）

銀箭耿寒漏，金釭凝夜光。彩鸞空自舞，別燕不相將。寄恨一尺素，含情雙玉璫。會前猶月在，去後始宵長。往事經春物，前期託報章。永令虛粲枕，長不掩蘭房。覺動迎猜影，疑來浪認香。鶴應聞露警，蜂亦為花忙。古有陽臺夢，今多下蔡倡。何為薄冰雪，消瘦滯非鄉。
思賢頓
作者：李商隱（唐）

內殿張弦管，中原絕鼓鼙。舞成青海馬，鬥殺汝南雞。不見華胥夢，空聞下蔡迷。宸襟他日淚，薄暮望賢西。
無題
作者：李商隱（唐）

萬裡風波一葉舟，憶歸初罷更夷猶。碧江地沒元相引，人生豈得長無謂，懷古思鄉共白頭。
有懷在蒙飛卿
作者：李商隱（唐）

薄宦頻移疾，當年久索居。哀同庾開府，瘦極沈尚書。城綠新陰遠，江清返照虛。所思惟翰墨，從古待雙魚。
春深脫衣
作者：李商隱（唐）

睥睨江鴉集，堂皇海燕過。減衣憐蕙若，展帳動煙波。日烈憂花甚，風長奈柳何。陳遵容易學，身世醉時多。
懷求古翁
作者：李商隱（唐）

何時粉署仙，傲兀逐戎旃。關塞猶傳箭，江湖莫系船。欲收棋子醉，竟把釣車眠。謝脁真堪憶，多才不忌前。
五月六日夜憶往歲秋與徹師同宿
作者：李商隱（唐）

紫閣相逢處，丹巖議宿時。墮蟬翻敗葉，棲鳥定寒枝。萬裡飄流遠，三年問訊遲。炎方憶初地，頻夢碧琉璃。
城上
作者：李商隱（唐）

有客虛投筆，無憀獨上城。沙禽失侶遠，江樹著陰輕。邊遽稽天討，軍須竭地徵。賈生遊刃極，作賦又論兵。
如有
作者：李商隱（唐）

如有瑤臺客，相難複索歸。芭蕉開綠扇，菡萏薦紅衣。浦外傳光遠，煙中結響微。良宵一寸焰，回首是重幃。
朱槿花二首
作者：李商隱（唐）

蓮後紅何患，梅先白莫誇。才飛建章火，又落赤城霞。不卷錦步障，未登油壁車。日西相對罷，休浣向天涯。勇多侵路去，恨有礙燈還。嗅自微微白，看成遝遝殷。坐疑忘物外，歸去有簾間。君問傷春句，千辭不可刪。
寓懷
作者：李商隱（唐）

彩鸞餐顥氣，威鳳入卿雲。長養三清境，追隨五帝君。煙波遺汲汲，矰繳任云云。下界圍黃道，前程合紫氛。金書惟是見，玉管不勝聞。草為回生種，香緣卻死燻。海明三島見，天迥九江分。搴樹無勞援，神禾豈用耘。鬥龍風結陣，惱鶴露成文。漢嶺霜何早，秦宮日易曛。星機拋密緒，月杵散靈氛。陽鳥西南下，相思不及群。
木蘭
作者：李商隱（唐）

二月二十二，木蘭開坼初。初當新病酒，複自久離居。愁絕更傾國，驚新聞遠書。紫絲何日障，油壁幾時車。弄粉知傷重，調紅或有餘。波痕空映襪，煙態不勝裾。桂嶺含芳遠，蓮塘屬意疏。瑤姬與神女，長短定何如。
細雨成詠獻尚書河東公
作者：李商隱（唐）

灑砌聽來響，捲簾看已迷。江間風暫定，雲外日應西。稍稍落蝶粉，班班融燕泥。颭萍初過沼，重柳更緣堤。必擬和殘漏，寧無晦暝鼙。半將花漠漠，全共草萋萋。猿別方長嘯，烏驚始獨棲。府公能八詠，聊且續新題。
病中聞河東公樂營置酒口占寄上
作者：李商隱（唐）

聞駐行春旆，中途賞物華。緣憂武昌柳，遂憶洛陽花。嵇鶴元無對，荀龍不在誇。只將滄海月，長壓赤城霞。興欲傾燕館，歡終到習家。風長應側帽，路隘豈容車。樓迥波窺錦，窗虛日弄紗。鎖門金了鳥，展障玉鴉叉。舞妙從兼楚，歌能莫雜巴。必投潘嶽果，誰摻禰衡撾。刻燭當時忝，傳杯此夕賒。可憐漳浦臥，愁緒獨如麻。
回中牡丹為雨所敗二首
作者：李商隱（唐）

下苑他年未可追，西州今日忽相期。水亭暮雨寒猶在，章臺街裡芳菲伴，且問宮腰損幾枝。浪笑榴花不及春，先期零落更愁人。玉盤迸淚傷心數，前溪舞罷君回顧，並覺今朝粉態新。
擬意
作者：李商隱（唐）

悵望逢張女，遲回送阿侯。空看小垂手，忍問大刀頭。妙選茱萸帳，平居翡翠樓。雲屏不取暖，月扇未遮羞。上掌真何有，傾城豈自由。楚妃交薦枕，漢後共藏鬮。夫向羊車覓，男從鳳穴求。書成祓禊帖，唱殺畔牢愁。夜杵鳴江練，春刀解若榴。象床穿幰網，犀帖釘窗油。仁壽遺明鏡，陳倉拂綵球。真防舞如意，佯蓋臥箜篌。濯錦桃花水，濺裙杜若洲。魚兒懸寶劍，燕子合金甌。銀箭催搖落，華筵慘去留。幾時銷薄怒，從此抱離憂。帆落啼猿峽，樽開畫鷁舟。急弦腸對斷，翦蠟淚爭流。璧馬誰能帶，金蟲不復收。銀河撲醉眼，珠串咽歌喉。去夢隨川後，來風貯石郵。蘭叢銜露重，榆莢點星稠。解佩無遺跡，淩波有舊遊。曾來十九首，私讖詠牽牛。
謝往桂林至彤庭竊詠
作者：李商隱（唐）

辰象森羅正，句陳翊衛寬。魚龍排百戲，劍佩儼千官。城禁將開晚，宮深欲曙難。月輪移枍詣，仙路下欄幹。共賀高禖應，將陳壽酒歡。金星壓芒角，銀漢轉波瀾。王母來空闊，羲和上屈盤。鳳凰傳詔旨，獬廌冠朝端。造化中臺座，威風上將壇。甘泉猶望幸，早晚冠呼韓。
燒香曲
作者：李商隱（唐）

鈿雲蟠蟠牙比魚，孔雀翅尾蛟龍須。漳宮舊樣博山爐，白天月澤寒未冰，金虎含秋向東吐。玉佩呵光銅照昏，露庭月井大紅氣，輕衫薄細當君意。蜀殿瓊人伴夜深，
送從翁東川弘農尚書幕
作者：李商隱（唐）

昔帝回沖眷，維皇惻上仁。三靈迷赤氣，萬匯叫蒼旻。刊木方隆禹，陛陑始創殷。夏臺曾圮閉，汜水敢逡巡。拯溺休規步，防虞要徙薪。蒸黎今得請，宇宙昨還淳。纘祖功宜急，貽孫計甚勤。降災雖代有，稔惡不無因。宮掖方為蠱，邊隅忽遘迍。獻書秦逐客，間諜漢名臣。北伐將誰使，南征決此辰。中原重板蕩，玄象失鉤陳。詰旦違清道，銜枚別紫宸。茲行殊厭勝，故老遂分新。去異封於鞏，來寧避處豳。永嘉幾失墜，宣政遽酸辛。元子當傳啟，皇孫合授詢。時非三揖讓，表請再陶鈞。舊好盟還在，中樞策屢遵。蒼黃傳國璽，違遠屬車塵。雛虎如憑怒，漦龍性漫馴。封崇自何等，流落乃斯民。逗撓官軍亂，優容敗將頻。早朝披草莽，夜縋達絲綸。忘戰追無及，長驅氣益振。婦言終未易，廟算況非神。日馭難淹蜀，星旄要定秦。人心誠未去，天道亦無親。錦水湔雲浪，黃山掃地春。斯文虛夢鳥，吾道欲悲麟。斷續殊鄉淚，存亡滿席珍。魂銷季羔竇，衣化子張紳。建議庸何所，通班昔濫臻。浮生見開泰，獨得詠汀蘋。
晉昌晚歸馬上贈
作者：李商隱（唐）

西北朝天路，登臨思上才。城閑煙草遍，村暗雨雲回。人豈無端別，猿應有意哀。徵南予更遠，吟斷望鄉臺。
哭虔州楊侍郎
作者：李商隱（唐）

漢網疏仍漏，齊民困未蘇。如何大丞相，翻作弛刑徒。中憲方外易，尹京終就拘。本矜能弭謗，先議取非辜。巧有凝脂密，功無一柱扶。深知獄吏貴，幾迫季冬誅。叫帝青天闊，辭家白日晡。流亡誠不弔，神理若為誣。在昔恩知忝，諸生禮秩殊。入韓非劍客，過趙受鉗奴。楚水招魂遠，邙山卜宅孤。甘心親垤蟻，旋踵戮城狐。陰騭今如此，天災未可無。莫憑牲玉請，便望救焦枯。
寄太原盧司空三十韻
作者：李商隱（唐）

隋艦臨淮甸，唐旗出井陘。斷鼇支四柱，卓馬濟三靈。祖業隆盤古，孫謀複大庭。從來師俊傑，可以煥丹青。舊族開東嶽，雄圖奮北溟。邪同獬廌觸，樂伴鳳凰聽。酣戰仍揮日，降妖亦鬥霆。將軍功不伐，叔舅德惟馨。雞塞誰生事，狼煙不暫停。擬填滄海鳥，敢競太陽螢。內草才傳詔，前茅已勒銘。那勞出師表，盡入大荒經。德水縈長帶，陰山繞畫屏。只憂非綮肯，未覺有羶腥。保佐資沖漠，扶持在杳冥。乃心防暗室，華髮稱明廷。按甲神初靜，揮戈思欲醒。羲之當妙選，孝若近歸寧。月色來侵幌，詩成有轉欞。羅含黃菊宅，柳惲白蘋汀。神物龜酬孔，仙才鶴姓丁。西山童子藥，南極老人星。自頃徒窺管，於今愧挈瓶。何由叨末席，還得叩玄扃。莊叟虛悲雁，終童漫識鼮。幕中雖策畫，劍外且伶俜。俁俁行忘止，鰥鰥臥不瞑。身應瘠於魯，淚欲溢為滎。禹貢思金鼎，堯圖憶土鉶。公乎來入相，王欲駕雲亭。
安平公詩
作者：李商隱（唐）

丈人博陵王名家，憐我總角稱才華。華州留語曉至暮，仲子延嶽年十六，面如白玉欹烏紗。其弟炳章猶兩丱，府中從事杜與李，麟角虎翅相過摩。清詞孤韻有歌響，時禽得伴戲新木，其聲尖咽如鳴梭。公時載酒領從事，面熱腳掉互登陟，青雲表柱白雲崖。一百八句在貝葉，公時受詔鎮東魯，遣我草詔隨車牙。顧我下筆即千字，五月至止六月病，遽頹泰山驚逝波。明年徒步吊京國，古人常歎知己少，況我淪賤艱虞多。如公之德世一二，
《赤壁
作者：李商隱（唐）

折戟沈沙鐵未銷，自將磨洗認前朝。東風不與周郎便，銅雀春深鎖二喬。
垂柳
作者：李商隱（唐）

垂柳碧鬅茸，樓昏雨帶容。思量成夜夢，束久廢春慵。梳洗憑張敞，乘騎笑稚恭。碧虛隨轉笠，紅燭近高舂。怨目明秋水，愁眉淡遠峰。小闌花盡蝶，靜院醉醒蛩。舊作琴臺鳳，今為藥店龍。寶奩拋擲久，一任景陽鐘。
清夜怨
作者：李商隱（唐）

含淚坐春宵，聞君欲度遼。綠池荷葉嫩，紅砌杏花嬌。曙月當窗滿，徵雲出塞遙。畫樓終日閉，清管為誰調。
《定子
作者：李商隱（唐）

檀槽一抹廣陵春，定子初開睡臉新。卻笑吃虛隋煬帝，破家亡國為何人。
木蘭花
作者：李商隱（唐）

洞庭波冷曉侵雲，日日征帆送遠人。幾度木蘭舟上望，不知元是此花身。
《遊靈伽寺
作者：李商隱（唐）

碧煙秋寺泛湖來，水打城根古堞摧。盡日傷心人不見，石榴花滿舊琴臺。
龍丘途中
作者：李商隱（唐）

漢苑殘花別，吳江盛夏來。惟看萬樹穀，不見一枝開。水色饒湘浦，灘聲怯建溪。淚流回月上，可得更猿啼。
句
作者：李商隱（唐）

蘭膏爇處心猶淺，銀燭燒殘焰不馨。好向書生窗畔種，遙想故園陌，桃李正酣酣。頭上金雀釵，腰佩翠琅玕。蘆洲客雁報春來。
關山月
作者：崔融1（唐）

月生西海上，氣逐邊風壯。萬裡度關山，蒼茫非一狀。漢兵開郡國，胡馬窺亭障。夜夜聞悲笳，徵人起南望。
擬古
作者：崔融1（唐）

飲馬臨濁河，濁河深不測。河水日東注，河源乃西極。思君正如此，誰為生羽翼。日夕大川陰，雲霞千里色。所思在何處，宛在機中織。離夢當有魂，愁容定無力。夙齡負奇志，中夜三歎息。拔劍斬長榆，彎弓射小棘。班張固非擬，衛霍行可即。寄謝閨中人，努力加飧食。
西征軍行遇風
作者：崔融1（唐）

北風卷塵沙，左右不相識。颯颯吹萬裡，昏昏同一色。馬煩莫敢進，人急未遑食。草木春更悲，天景晝相匿。夙齡慕忠義，雅尚存孤直。覽史懷浸驕，讀詩歎孔棘。及茲戎旅地，忝從書記職。兵氣騰北荒，軍聲振西極。坐覺威靈遠，行看氛祲息。愚臣何以報，倚馬申微力。
塞垣行
作者：崔融1（唐）

疾風卷溟海，萬裡揚沙礫。仰望不見天，昏昏竟朝夕。是時軍兩進，東拒複西敵。蔽山張旗鼓，間道潛鋒鏑。精騎突曉圍，奇兵襲暗壁。十月邊塞寒，四山冱陰積。雨雪雁南飛，風塵景西迫。昔我事討論，未嘗怠經籍。一朝棄筆硯，十年操矛戟。豈要黃河誓，須勒燕山石。可嗟牧羊臣，海外久為客。
登東陽沈隱侯八詠樓
作者：崔融1（唐）

旦登西北樓，樓峻石墉厚。宛生長定□，俯壓三江口。排階銜鳥衡，交疏過牛鬥。左右會稽鎮，出入具區藪。越巖森其前，浙江漫其後。此地實東陽，由來山水鄉。隱侯有遺詠，落簡尚餘芳。具物昔未改，斯人今已亡。粵餘忝藩左，束發事文場。悵不見夫子，神期遙相望。
從軍行
作者：崔融1（唐）

穹廬雜種亂金方，武將神兵下玉堂。天子旌旗過細柳，漠漠邊塵飛眾鳥，昏昏朔氣聚群羊。依稀蜀杖迷新竹，坐看戰壁為平土，近待軍營作破羌。
和宋之問寒食題黃梅臨江驛
作者：崔融1（唐）

春分自淮北，寒食渡江南。忽見潯陽水，疑是宋家潭。明主閽難叫，孤臣逐未堪。遙思故園陌，桃李正酣酣。
留別杜審言並呈洛中舊遊
作者：崔融1（唐）

斑鬢今為別，紅顏昨共遊。年年春不待，處處酒相留。駐馬西橋上，回車南陌頭。故人從此隔，風月坐悠悠。
詠寶劍
作者：崔融1（唐）

寶劍出昆吾，龜龍夾採珠。五精初獻術，千戶競淪都。匣氣沖牛鬥，山形轉轆轤。欲知天下貴，持此問風胡。
吳中好風景
作者：崔融1（唐）

洛渚問吳潮，吳門想洛橋。夕煙楊柳岸，春水木蘭橈。城邑高樓近，星辰北斗遙。無因生羽翼，輕舉託還飆。
則天皇後輓歌二首
作者：崔融1（唐）

宵陳虛禁夜，夕臨空山陰。日月昏尺景，天地慘何心。紫殿金鋪澀，黃陵玉座深。鏡奩長不啟，聖主淚沾巾。前殿臨朝罷，長陵合葬歸。山川不可望，文物盡成非。陰月霾中道，軒星落太微。空餘天子孝，松上景雲飛。
戶部尚書崔公輓歌
作者：崔融1（唐）

八座圖書委，三臺章奏盈。舉杯常有勸，曳履忽無聲。市若荊州罷，池如薛縣平。空餘濟南劍，天子署高名。
韋長史輓詞
作者：崔融1（唐）

日落桑榆下，寒生松柏中。冥冥多苦霧，切切有悲風。京兆新阡闢，扶陽甲第空。郭門從此去，荊棘漸蒙籠。
和梁王眾傳張光祿是王子晉後身
作者：崔融1（唐）

聞有沖天客，披雲下帝畿。三年上賓去，千載忽來歸。昔偶浮丘伯，今同丁令威。中郎才貌是，柱史姓名非。祗召趨龍闕，承恩拜虎闈。丹成金鼎獻，酒至玉杯揮。天仗分旄節，朝容間羽衣。舊壇何處所，新廟坐光輝。漢主存仙要，淮南愛道機。朝朝緱氏鶴，長向洛城飛。
哭蔣詹事儼
作者：崔融1（唐）

江上有長離，從容盛羽儀。一鳴百獸舞，一舉群鳥隨。應我聖明代，巢君阿閣垂。鉤陳侍帷扆，環衛奉旌麾。雅量滄海納，完才廟廊施。養親光孝道，事主竭忠規。貞節既已固，殊榮良不訾。朝遊雲漢省，夕宴芙蓉池。汲黯言當直，陳平智本奇。功成喜身退，時往惜年馳。鎮國山基毀，中天柱石頹。將軍空有頌，刺史獨留碑。蕪漫藏書壁，荒涼懸劍枝。昔餘參下位，數載忝牽羈。置榻恩逾重，迎門禮自卑。竹林常接興，黍穀每逢吹。逸翰金相發，清談玉柄揮。不輕文舉少，深歎子雲疲。遺愛猶如在，殘編尚可窺。即今流水曲，何處俗人知。
嵩山石淙侍宴應制
作者：崔融1（唐）

洞口仙岩類削成，泉香石冷晝含清。龍旗畫月中天下，今朝出豫臨懸圃，明日陪遊向赤城。
塞上寄內
作者：崔融1（唐）

旅魂驚塞北，歸望斷河西。春風若可寄，暫為繞蘭閨。
嘲蘇世長
作者：李淵（唐）

名長意短，口正心邪。棄忠貞於鄭國，忘信義於吾家。
戲題畫
作者：李旦（唐）

喚出眼，何用苦深藏。縮卻鼻，何畏不聞香。
嘲蕭瑀射
作者：歐陽詢（唐）

急風吹緩箭，弱手馭強弓。欲高翻複下，應西還更東。十回俱著地，兩手並擎空。借問誰為此，乃應是宋公。
與歐陽詢互嘲
作者：長孫無忌（唐）

聳膊成山字，埋肩不出頭。誰家麟角上，畫此一獼猴。
與歐陽詢互嘲
作者：歐陽詢（唐）

索頭連背暖，漫襠畏肚寒。只因心渾渾，所以麵團團。
為溫僕射嘲竹
作者：裴略（唐）

竹，風吹青肅肅。淩冬葉不凋，經春子不熟。虛心未得待國士，皮上何須生節目。
又嘲屏牆
作者：裴略（唐）

高下八九尺，東西六七步。突兀當廳坐，幾許遮賢路。
嘲崔左丞
作者：省吏（唐）

崔子曲如鉤，隨例得封侯。髆上全無項，胸前別有頭。
嘲高士廉木履
作者：選人（唐）

刺鼻何曾嚏，蹋面不知嗔。高生兩個齒，自謂得勝人。
書化度藏院壁
作者：裴玄智（唐）

將肉遣狼守，置骨向狗頭。自非阿羅漢，焉能免得偷。
嘲許子儒
作者：竇昉（唐）

不能專習禮，虛心強覓階。一年辭爵弁，半歲履麻鞋。瓦惡頻蒙cv，牆虛屢被叉。映樹便側睡，過匱即放乖。歲暮良工畢，言是越朋儕。今日綸言降，方知愚計喎。
與趙神德互嘲
作者：梁寶（唐）

趙神德，天上既無雲，閃電何以無準則？——梁寶曏者入門來，案後惟見一挺墨。——趙神德官裡料硃砂，半眼供一國。——梁寶磨公小拇指，塗得太社北。——趙神德
與講師互謔
作者：釋元康（唐）

甘桃不結實，苦李壓低枝。——釋元康輪王千個子，巷伯勿孫兒。——講師
詠興善寺佛殿災
作者：李榮（唐）

道善何曾善，言興且不興。如來燒赤盡，惟有一群僧。
敘可笑事
作者：張元一（唐）

朱前疑著綠，逯仁傑著朱。閻知微騎馬，馬吉甫騎驢。將名作姓李千里，將姓作名吳棲梧。左臺胡禦史，
嘲武懿宗
作者：張元一（唐）

長弓短度箭，蜀馬臨階騙。去賊七百里，隈牆獨自戰。忽然逢著賊，騎豬向南r2。
又嘲
作者：張元一（唐）

裹頭極草草，掠鬢不菶菶。未見桃花面皮，漫作杏子眼孔。
詠靜樂縣主
作者：張元一（唐）

馬帶桃花錦，裙銜綠草羅。定知幃帽底，儀容似大哥。
嘲格輔元
作者：杜易簡（唐）

有恥宿龍門，精彩先瞰渾。眼瘦呈近店，睡響徹遙林。埒囊將舊識，制被異新婚。誰言驄馬使，翻作蟄熊蹲。
始平諧詩
作者：石抱忠（唐）

平明發始平，薄暮至何城。庫塔朝雲上，晃池夜月明。略彴橋頭逢長史，欞星門外揖司兵，一群縣尉驢騾驟，
詠傅巖監祠
作者：梁載言（唐）

聞道監中溜，初言是大祠。很傍索傳馬，傯動出安徽。衛司無帟幕，供膳乏鮮肥。形容消瘦盡，空往復空歸。
嘲崔生
作者：劉行敏（唐）

崔生犯夜行，武候正嚴更。襆頭拳下落，高髻掌中擎。杖跡胸前出，繩文腕後生。愁人不惜夜，隨意曉參橫。
又嘲楊文瓘
作者：劉行敏（唐）

武陵敬愛客，終宴不知疲。遣共渾王飲，錯宴延陀兒。始被鴻臚識，終蒙禦史知。精神既如此，長歎複何為。
嘲李叔慎、賀蘭僧伽、杜善賢
作者：劉行敏（唐）

叔慎騎烏馬，僧伽把漆弓。喚取長安令，共獵北山熊。
嘲父
作者：陸子（唐）

陸餘慶，筆頭無力觜頭硬。一朝受辭訟，十日判不竟。
回波詞
作者：楊廷玉（唐）

回波爾時廷玉，打獠取錢未足。阿姑婆見作天子，傍人不得棖觸。
回波詞
作者：中宗朝優人（唐）

回波爾時栲栳，怕婦也是大好。外邊只有裴談，內裡無過李老。
乞金魚詞
作者：崔日用（唐）

臺中鼠子直須諳，信足跳樑上壁龕。倚翻燈脂汙張五，
又賜宴自歌
作者：崔日用（唐）

東館總是鵷鸞，南臺自多杞梓。日用讀書萬卷，
詠痴
作者：吳人（唐）

榆兒複榆婦，造屋兼造車。十七八九夜，還書複借書。
歇後
作者：封抱一（唐）

面作天地玄，鼻有雁門紫。既無左達承，何勞罔談彼。
送司功入京
作者：麴崇裕（唐）

崇裕有幸會，得遇明流行。司士向京去，曠野哭聲哀。
嶺南歸後獻詩
作者：權龍褒（唐）

龍褒有何罪，天恩放嶺南。敕知無罪過，追來與將軍。
初到滄州呈州官
作者：權龍褒（唐）

遙看滄海城，楊柳鬱青青。中央一群漢，聚坐打杯觥。
秋日述懷
作者：權龍褒（唐）

簷前飛七百，雪白後園強。飽食房裡側，家糞集野螂。
喜雨
作者：權龍褒（唐）

暗去也沒雨，明來也沒雲。日頭赫赤出，地上綠氤氳。
皇太子夏日賜宴詩
作者：權龍褒（唐）

嚴霜白浩浩，明月赤團團。
哭李嶠詩
作者：崔泰之（唐）

臺閣神仙地，衣冠君子鄉。昨朝猶對坐，今日忽雲亡。魂隨司命鬼，魄逐見閻王。此時罷歡笑，無複向朝堂。
詠尹字
作者：蘇頲（唐）

醜雖有足，甲不全身。見君無口，知伊少人。
詠王主敬
作者：張敬忠（唐）

有意嫌兵部，專心望考功。誰知腳踜蹬，卻落省牆東。
嘲邵景、蕭嵩
作者：韋鏗（唐）

一雙鬍子著緋袍，一個須多一鼻高。相對廳前捺且立，自慚身品世間毛。
嘲韋鏗
作者：邵景（唐）

飄風忽起團團旋，倒地還如著腳z2。莫怪殿上空行事，卻為元非五品才。
詠毀天樞
作者：李休烈（唐）

天門街上倒天樞，火急先須卸火珠。計合一條麻線挽，何勞兩縣索人夫。
與李全交詩
作者：石惠泰（唐）

禦史非常任，參軍不久居。待君遷轉後，此職還到餘。
嘲劉文樹
作者：黃幡綽（唐）

可憐好個劉文樹，髭須共頦頤別住。文樹面孔不似猢猻，猢猻面孔強似文樹。
尚書省門吟
作者：祖詠（唐）

落去他，兩兩三三戴帽子。日暮祖侯吟一聲，長安竹柏皆枯死。
上馬當山神
作者：王昌齡（唐）

青驄一匹昆侖牽，奏上大王不取錢。直為猛風波滾驟，莫怪昌齡不下船。
竊李義府詩
作者：張懷慶（唐）

生情鏤月為歌扇，出性裁雲作舞衣。照鏡自憐迴雪影，來時好取洛川歸。
答朝士
作者：賀知章（唐）

fk鏤銀盤盛蛤蜊，鏡湖蓴菜亂如絲。鄉曲近來佳此味，遮渠不道是吳兒。
和知章詩
作者：顧況（唐）

fk鏤銀盤盛炒蝦，鏡湖蓴菜亂如麻。漢兒女嫁吳兒婦，吳兒儘是漢兒爺。
續茅山秀才吟
作者：顧況（唐）

駐馬上山阿，風來屎氣多。
櫻桃子詩
作者：史思明（唐）

櫻桃子，半赤半已黃。一半與懷王，一半與周至。
奉和登會昌山應制
作者：趙起（唐）

睿想入希夷，真遊到具茨。玉鸞登嶂遠，雲輅出花遲。泉壑凝神處，陽和布澤時。六龍多順動，四海正雍熙。
冬日與群公泛舟焦山
作者：王瓚（唐）

江外水不凍，今年寒複遲。眾芳且未歇，近臘仍袷衣。載酒適我情，興來趣漸微。方舟大川上，環酌對落暉。兩片青石稜，波際無因依。三山安可到，欲到風引歸。滄溟壯觀多，心目豁暫時。況得窮日夕，乘槎何所之。縱步不知遠，夕陽猶未回。好花隨處發，流水趁人來。
度揭鴻嶺
作者：慕容韋（唐）

閩越曾為塞，將軍舊置營。我歌空感慨，西北望神京。
湘江
作者：黃文（唐）

瀟湘江頭三月春，柳條弄日搖黃金。鷓鴣一聲在何許，馬蹄不為行客留，心掛長林屢回首。
題龍陽縣青草湖
作者：唐溫如（唐）

西風吹老洞庭波，一夜湘君白髮多。醉後不知天在水，滿船清夢壓星河。
訾家洲
作者：歐陽賓（唐）

舊業分明桂水頭，人歸業盡水東流。春風日暮江頭立，不及漁人有釣舟。
題吉州龍溪
作者：何敬（唐）

龍溪之山秀而峙，龍溪之水清無底。狂風激烈翻春濤，四時佳境不可窮，彷彿直與桃源通。
過睦州青溪渡
作者：楊彝（唐）

天闊銜江雨，冥冥上客衣。潭清魚可數，沙晚雁爭飛。川穀留雲氣，鵜鶘傍釣磯。飄零江海客，欹側一帆歸。
闔閭城懷古
作者：裴瑤（唐）

五湖春水接遙天，國破君亡不記年。惟有妖娥曾舞處，古臺寂寞起愁煙。
葦谷
作者：鄭玉（唐）

水會三川漾碧波，雕陰人唱採花歌。舊時白翟今荒壤，葦穀淒淒風雨多。
登嶽陽樓
作者：麻溫其（唐）

湖邊景物屬秋天，樓上風光似去年。仙侶緱生留福地，極目江山何處是，一帆萬裡信歸船。
經望湖驛
作者：韋鎰（唐）

大漠無屯雲，孤峰出亂柳。前驅白登道，顧失飛狐口。遙憶代王城，俯臨恆山後。累累多古墓，寂寞為墟久。豈不固金湯，終聞擊銅鬥。交歡初仗信，接宴翻貽咎。埋寶賊夫人，磨笄傷彼婦。功成行且薄，義立名不朽。莫慎纖微端，其何社稷守。身歿國遂亡，此立人君醜。
杪秋洞庭懷王道士
作者：謝太虛（唐）

漂泊日複日，洞庭今更秋。青桃亦何意，此夜催人愁。惆悵客中月，裴回江上樓。心知楚天遠，目送滄波流。謝客久已滅，微言無處求。空餘白雲在，客興隨孤舟。千里杳難盡，一身常獨遊。故園複何許，江漢徒遲留。
君山祠
作者：周嶽秀（唐）

萬頃湖波浸碧天，旌封香火幾千年。風濤澎湃魚龍舞，江河願借吹噓便，應有神功在目前。
新樂府
作者：馬逢（唐）

溫穀春生至，宸遊近甸榮。雲隨天上轉，風入禦筵輕。翠蓋浮佳氣，朱樓依太清。朝臣冠劍退，宮女管絃迎。
部落曲
作者：馬逢（唐）

蕃軍傍塞遊，代馬噴風秋。老將垂金甲，閼支著錦裘。雕戈蒙豹尾，紅旆插狼頭。日暮天山下，鳴笳漢使愁。
從軍
作者：馬逢（唐）

漢馬千蹄合一群，單於鼓角隔山聞。沙塠風起紅樓下，飛上胡天作陣雲。
宮詞二首
作者：馬逢（唐）

金吾持戟護軒簷，天樂傳教萬姓瞻。樓上美人相倚看，紅妝透出水晶簾。玉樓天半起笙歌，風送宮人笑語和。月影殿開聞曉漏，水晶簾卷近秋河。
古意
作者：武元衡（唐）

蜀國春與秋，岷江朝夕流。長波東接海，萬裡至揚州。開門面淮甸，楚俗饒歡宴。舞榭黃金梯，歌樓白雲面。蕩子未言歸，池塘月如練。
塞下曲
作者：武元衡（唐）

草枯馬蹄輕，角弓勁如石。驕虜初欲來，風塵暗南國。走檄召都尉，星火剿羌狄。吾身許報主，何暇避鋒鏑。白露濕鐵衣，半夜待攻擊。龍沙早立功，名向燕然勒。
獨不見
作者：武元衡（唐）

荊門一柱觀，楚國三休殿。環佩儼神仙，輝光生顧盼。春風細腰舞，明月高堂宴。夢澤水連雲，渚宮花似霰。俄驚白日晚，始悟炎涼變。別島異波潮，離鴻分海縣。南北斷相聞，歎嗟獨不見。
旬假南亭寄熊郎中
作者：武元衡（唐）

旬休屏戎事，涼雨北窗眠。江城一夜雨，萬裡繞山川。草木散幽氣，池塘鳴早蟬。妍芳落春後，旅思生秋前。紅槿粲庭豔，綠蒲繁渚煙。行歌獨謠酌，坐發朱絲弦。哀玉不可扣，華燭徒湛然。聞君樂林臥，郡閣曠周旋。酬對龍象侶，灌注清泠泉。如何無礙智，猶苦病纏牽。
晨興寄贈竇使君
作者：武元衡（唐）

江陵歲方晏，晨起眄庭柯。白露傷紅葉，清風斷綠蘿。徇時真氣索，念遠懷憂多。夙昔樂山意，縱橫南浦波。有美嬋娟子，百慮攢雙蛾。緘情鬱不舒，幽行駢複羅。為予歌苦寒，酌酒朱顏酡。世事浮雲變，功名將奈何。
秋日對酒
作者：武元衡（唐）

行年過始衰，秋至獨先悲。事往憐神魄，感深滋涕洟。百憂紛在慮，一醉兀無思。寶瑟拂塵匣，徽音凝朱絲。幽圃蕙蘭氣，煙窗松桂姿。我乏濟時略，杖節撫藩維。山川大兵後，牢落空城池。驚沙猶振野，綠草生荒陂。物變風雨順，人懷天地慈。春耕事秋戰，戎馬去封陲。波瀾暗超忽，堅白亦磷緇。客有自嵩潁，重徵棲隱期。丹訣學仙晚，白雲歸谷遲。君恩不可報，霜露繞南枝。
安邑裡中秋懷寄高員外
作者：武元衡（唐）

原憲素非貧，嵇康自寡慾。守道識通窮，達命齊榮辱。庭梧變蔥蒨，籬菊揚芳馥。墜葉翻夕霜，高堂瞬華燭。況茲寒夜永，複歎流年促。感物思殷勤，懷賢心躑躅。雄詞封禪草，麗句陽春曲。高德十年兄，異才千里足。咫尺邈雪霜，相望如瓊玉。欲識歲寒心，松筠更秋綠。
送唐次
作者：武元衡（唐）

都門去馬嘶，灞水春流淺。青槐驛路長，白日離尊晚。望望煙景微，草色行人遠。
秋夜雨中懷友
作者：武元衡（唐）

庭空雨鳴驕，天寒雁啼苦。青燈淡吐光，白髮悄無語。幾年不與聯床吟，君方客吳我猶楚。
望夫石
作者：武元衡（唐）

佳名望夫處，苔蘚封孤石。萬裡水連天，巴江暮雲碧。湘妃泣下竹成斑，子規夜啼江樹白。
行路難
作者：武元衡（唐）

君不見道傍廢井傍開花，原是昔年驕貴家。幾度美人來照影，濯纖笑引銀瓶綆。風飄雨散今奈何，休說編氓樸無恥，至竟終須合天理。非故敗他卻成此，
長相思
作者：武元衡（唐）

長相思，隴雲愁，單於臺上望伊州。雁書絕，蟬鬢秋。行人天一畔，暮雨海西頭。殷勤大河水，東注不還流。
出塞作
作者：武元衡（唐）

夙駕逾人境，長驅出塞垣。邊風引去騎，胡沙拂徵轅。奏笳山月白，結陣瘴雲昏。雖雲風景異華夏，要須灑掃龍沙淨，歸謁明光一報恩。
桃源行送友
作者：武元衡（唐）

武陵川徑入幽遐，中有雞犬秦人家，家傍流水多桃花。桃花兩邊種來久，流水一通何時有。垂條落蕊暗春風，時有仙鳥來銜花，曾無世人此攜手。可憐不知若為名，相見維舟登覽處，紅堤綠岸宛然成。多君此去從仙隱，
長安敘懷寄崔十五
作者：武元衡（唐）

延首直城西，花飛綠草齊。迢遙隔山水，悵望思遊子。百囀黃鸝細雨中，千條翠柳衡門裡。門對長安九衢路，漢家宮闕在中天，紫陌朝臣車馬連。蕭蕭霓旌合仙仗，無媒守儒行，榮悴紛相映。家甚長卿貧，身多公幹病。不知身病竟如何，懶向青山眠薜蘿。雞黍空多元伯惠，聞說唐生子孫在，何當一為問窮通。
兵行褒斜谷作
作者：武元衡（唐）

古地接龜沙，邊風送徵雁。霜明草正腓，峰逼日易晏。集旅布嵌谷，驅馬曆層澗。岷河源涉屢，蜀甸途行慣。矢橐弧室豈領軍，儋爵食祿由從宦。注意奏凱赴都畿，
西亭早秋送徐員外
作者：武元衡（唐）

鼎鉉辭臺座，麾幢領益州。曲池連月曉，橫角滿城秋。有美皇華使，曾同白社遊。今年重相見，偏覺豔歌愁。
送徐員外還京
作者：武元衡（唐）

九折朱輪動，三巴白露生。蕙蘭秋意晚，關塞別魂驚。寶瑟連宵怨，金罍盡醉傾。旄頭星未落，分手轆轤鳴。
送柳郎中裴起居
作者：武元衡（唐）

沱江水綠波，喧鳥去喬柯。南浦別離處，東風蘭杜多。長亭春婉娩，層漢路蹉跎。會有歸朝日，班超奈老何。
八月十五酬從兄常望月有懷
作者：武元衡（唐）

坐愛圓景滿，況茲秋夜長。寒光生露草，夕韻出風篁。地遠驚金奏，天高失雁行。如何北樓望，不得共池塘。
酬太常從兄留別
作者：武元衡（唐）

鄉路日茲始，徵軒行複留。張騫隨漢節，王浚守刀州。澤國煙花度，銅梁霧雨愁。別離無可奈，萬恨錦江流。
春日與諸公泛舟
作者：武元衡（唐）

千里雪山開，沱江春水來。駐帆雲縹緲，吹管鶴裴回。身外流年駛，尊前落景催。不應歸棹遠，明月在高臺。
送兄歸洛使謁嚴司空
作者：武元衡（唐）

六歲蜀城守，千莖蓬鬢絲。憂心不自遣，骨肉又傷離。楚峽饒雲雨，巴江足夢思。殷勤孔北海，時節易流移。
同洛陽諸公餞盧起居
作者：武元衡（唐）

蕭條寒日晏，淒慘別魂驚。寶瑟無聲怨，金囊故贈輕。赤墀方載筆，油幕尚言兵。暮宿青泥驛，煩君淚滿纓。
臺中題壁
作者：武元衡（唐）

柏臺年未老，蓬鬢忽蒼蒼。無事裨明主，何心弄憲章。雀聲愁霰雪，鴻思恨關梁。會脫簪纓去，故山瑤草芳。
江上寄隱者
作者：武元衡（唐）

歸舟不計程，江月屢虧盈。靄靄滄波路，悠悠離別情。蒹葭連水國，鼙鼓近梁城。卻憶沿江叟，汀洲春草生。
送嚴紳遊蘭溪
作者：武元衡（唐）

剡嶺窮邊海，君遊別嶺西。暮雲秋水闊，寒雨夜猿啼。地僻秦人少，山多越路迷。蕭蕭驅匹馬，何處是蘭溪。
秋思
作者：武元衡（唐）

秋室浩煙霧，風柳怨寒蜩。機杼夜聲切，蕙蘭芳意消。美人湘水曲，桂楫洞庭遙。常恐時光謝，蹉跎紅豔凋。
夏日別盧太卿
作者：武元衡（唐）

漢水清且廣，江波渺複深。葉舟煙雨夜，之子別離心。汀草結春怨，山雲連暝陰。年年南北淚，今古共沾襟。
西亭題壁寄中書李相公
作者：武元衡（唐）

昏旦倦興寢，端憂力尚微。廉頗不覺老，蘧瑗始知非。授鉞虛三顧，持衡曠萬機。空餘蝴蝶夢，迢遞故山歸。
八月十五夜與諸公錦樓望月得中字
作者：武元衡（唐）

玉輪初滿空，迥出錦城東。相向秦樓鏡，分飛碣石鴻。桂香隨窈窕，珠綴隔玲瓏。不及前秋月，圓輝鳳沼中。
四川使宅有韋令公時孔雀存焉暇日與諸公同玩座中兼故府賓妓興嗟久之因賦此詩用廣其意
作者：武元衡（唐）

荀令昔居此，故巢留越禽。動搖金翠尾，飛舞碧梧陰。上客徹瑤瑟，美人傷蕙心。會因南國使，得放海雲深。
竇三中丞去歲有臺中五言四韻未及酬報今領黔南途經蜀門百里而近願言款覿封略間然因追曩篇持以贈之
作者：武元衡（唐）

在昔謬司憲，常僚惟有君。報恩如皎日，致位等青雲。削稿書難見，除苛事早吟。雙旌不可駐，風雪路岐分。
春分與諸公同宴呈陸三十四郎中
作者：武元衡（唐）

南國宴佳賓，交情老倍親。月慚紅燭淚，花笑白頭人。寶瑟常餘怨，瓊枝不讓春。更聞歌子夜，桃李豔妝新。
津樑寺採新茶與幕中諸公遍賞芳香尤異因題四韻兼呈陸郎中
作者：武元衡（唐）

靈州碧巖下，荑英初散芳。塗塗猶宿露，采采不盈筐。陰竇藏煙濕，單衣染焙香。幸將調鼎味，一為奏明光。
元和癸巳餘領蜀之七年奉詔徵還二月二十八日清明途經百牢關因題石門洞
作者：武元衡（唐）

昔佩兵符去，今持相印還。天光臨井絡，春物度巴山。鳥道青冥外，風泉洞壑間。何慚班定遠，辛苦玉門關。
夕次潘山下
作者：武元衡（唐）

南國獨行日，三巴春草齊。漾波歸海疾，危棧入雲迷。錦穀嵐煙裡，刀州晚照西。旅情方浩蕩，蜀魄滿林啼。
夏日對雨寄朱放拾遺
作者：武元衡（唐）

才非穀永傳，無意謁王侯。小暑金將伏，微涼麥正秋。遠山欹枕見，暮雨閉門愁。更憶東林寺，詩家第一流。
早春送歐陽煉師歸山
作者：武元衡（唐）

雙鶴五雲車，初辭漢帝家。人寰新甲子，天路舊煙霞。羽節臨風駐，霓裳逐雨斜。昆侖有琪樹，相憶寄瑤華。
長安春望
作者：武元衡（唐）

宿雨淨煙霞，春風綻百花。綠楊中禁路，朱戟五侯家。草色金堤晚，鶯聲禦柳斜。無媒猶未達，應共惜年華。
經嚴秘校維故宅
作者：武元衡（唐）

掩淚山陽宅，生涯此路窮。香銷芸閣閉，星落草堂空。麗藻浮名裡，哀聲夕照中。不堪投釣處，鄰笛怨春風。
秋夜寄江南舊遊
作者：武元衡（唐）

寥落九秋晚，端憂時物殘。隔林螢影度，出禁漏聲寒。愁雨洞房掩，孤燈遙夜闌。懷賢夢南國，興盡水漫漫。
送陸書還吳
作者：武元衡（唐）

君住包山下，何年入帝鄉。成名歸舊業，歎別見秋光。橘柚吳洲遠，蘆花楚水長。我行經此路，京口向雲陽。
山中月夜寄朱張二舍人
作者：武元衡（唐）

午夜更漏裡，九重霄漢間。月華雲闕迥，秋色鳳池閑。禦錦通清禁，天書出暗關。嵇康不求達，終歲在空山。
送馮諫議赴河北宣慰
作者：武元衡（唐）

漢代衣冠盛，堯年雨露多。恩榮辭紫禁，冰雪渡黃河。待詔孤城啟，宣風萬歲和。今宵燕分野，應見使星過。
夜坐聞雨寄嚴十少府
作者：武元衡（唐）

多負雲霄志，生涯歲序侵。風翻涼葉亂，雨滴洞房深。迢遞三秋夢，殷勤獨夜心。懷賢不覺寐，清磬發東林。
資聖寺賁法師晚春茶會
作者：武元衡（唐）

虛室晝常掩，心源知悟空。禪庭一雨後，蓮界萬花中。時節流芳暮，人天此會同。不知方便理，何路出樊籠。
慈恩寺起上人院
作者：武元衡（唐）

禪堂支許同，清論道源窮。起滅秋雲盡，虛無夕靄空。池澄山倒影，林動葉翻風。他日焚香待，還來禮惠聰。
送魏正則擢第歸江陵
作者：武元衡（唐）

客路商山外，離筵小暑前。高文常獨步，折桂及齠年。關國通秦限，波濤隔漢川。叨同會府選，分手倍依然。
酬韓弇歸崖見寄
作者：武元衡（唐）

惆悵人間事，東山遂獨遊。露凝瑤草晚，魚戲石潭秋。軒冕應相待，煙霞莫遽留。君看仲連意，功立始滄洲。
河東贈別煉師
作者：武元衡（唐）

多累有行役，相逢秋節分。遊人甘失路，野鶴亦離群。戎馬犯邊壘，天兵屯塞雲。孔璋才素健，羽檄定紛紛。
秋日將赴江上，楊弘微時任鳳翔，寄詩別
作者：武元衡（唐）

寂寞兩相阻，悠悠南北心。燕驚滄海遠，鴻避朔雲深。夜夢江亭月，離憂隴樹陰。兼秋無限思，惆悵屬瑤琴。
夏與熊王二秀才同宿僧院
作者：武元衡（唐）

共將纓上塵，來問雪山人。世網從知累，禪心自證真。境空宜入夢，藤古不留春。一聽林公法，靈嘉願寄身。
宜陽所居白蜀葵答詠柬諸公
作者：武元衡（唐）

冉冉眾芳歇，亭亭虛室前。敷榮時已背，幽賞地宜偏。紅豔世方重，素華徒可憐。何當君子願，知不競喧妍。
送寇侍禦司馬之明州
作者：武元衡（唐）

鬥酒上河梁，驚魂去越鄉。地窮滄海闊，雲入剡山長。蓮唱蒲萄熟，人煙橘柚香。蘭亭應駐楫，今古共風光。
送嚴侍禦
作者：武元衡（唐）

巴檄故人去，蒼蒼楓樹林。雲山千里合，霧雨四時陰。峽路猿聲斷，桃源犬吠深。不須貪勝賞，漢節待南侵。
酬元十二
作者：武元衡（唐）

偶尋烏府客，同醉習家池。積雪初迷徑，孤雲遂失期。風前勞引領，月下重相思。何必因尊酒，幽心兩自知。
秋晚途次坊州界寄崔玉員外
作者：武元衡（唐）

崎嶇崖谷迷，寒雨暮成泥。徵路出山頂，亂雲生馬蹄。望鄉程杳杳，懷遠思淒淒。欲識分麾重，孤城萬壑西。
度東徑嶺
作者：武元衡（唐）

又過雁門北，不勝南客悲。三邊上巖見，雙淚望鄉垂。暮角雲中戍，殘陽天際旗。更看飛白羽，胡馬在封陲。
送李正字之蜀
作者：武元衡（唐）

已獻甘泉賦，仍登片玉科。漢官新組綬，蜀國舊煙蘿。劍壁秋雲斷，巴江夜月多。無窮別離思，遙寄竹枝歌。
玉泉寺與潤上人望秋山懷張少尹
作者：武元衡（唐）

山寒天降霜，煙月共蒼蒼。況此綠巖晚，尚餘丹桂芳。禪心殊眾樂，人世滿秋光。莫怪頻回首，孤雲思帝鄉。
酬崔使君寄麈尾
作者：武元衡（唐）

賢人嘉尚同，今制古遺風。寄我襟懷裡，辭君掌握中。金聲勞振遠，玉柄借談空。執玩馳心處，迢迢巴峽東。
送鄧州潘使君赴任
作者：武元衡（唐）

川陸一都會，旌旗千里舒。虎符中禁授，熊軾上流居。橘柚金難並，池塘練不如。春風行部日，應駐士元車。
和李中丞題故將軍林亭
作者：武元衡（唐）

帝裡清和節，侯家邸第春。煙霏瑤草露，苔暗杏梁塵。城郭悲歌舊，池塘麗句新。年年車馬客，鐘鼓樂他人。
送韋侍禦司議赴東都
作者：武元衡（唐）

洛京千里近，離緒亦紛紛。文憲芙蓉沼，元方羔雁群。河關連鞏樹，嵩少接秦雲。獨有臨風思，睽攜不可聞。
送吳侍禦司馬赴臺州
作者：武元衡（唐）

盧耽佐郡遙，川陸共迢迢。風景輕吳會，文章變越謠。煙林繁橘柚，雲海浩波潮。餘有靈山夢，前君到石橋。
送七兄赴歙州
作者：武元衡（唐）

車馬去憧憧，都門聞曉鐘。客程將日遠，離緒與春濃。流水逾千度，歸雲隔萬重。玉杯傾酒盡，不換慘淒容。
德宗皇帝輓歌詞三首
作者：武元衡（唐）

道啟軒皇聖，威揚夏禹功。謳歌亭育外，文武盛明中。日月光連璧，煙塵屏大風。為人祈福處，臺樹與天通。聖曆□勤政，瑤圖慶運長。壽宮開此地，仙駕緲何鄉。風斷清笳調，雲愁綠旆揚。上升知不恨，弘濟任城王。嘗聞閶闔前，星拱北辰籙。今來大明祖，輦駕橋山曲。松柏韻幽音，魚龍焰寒燭。歲歲秋風辭，兆人歌不足。
順宗至德大聖皇帝輓歌詞三首
作者：武元衡（唐）

橋山同軌會，軒後葬衣冠。東海風波變，西陵松柏攢。鼎湖仙已去，金掌露寧幹。萬木泉扃月，空憐鳧雁寒。容衛曉徘徊，嚴城閶闔開。烏號龍馭遠，遏密鳳聲哀。昆浪黃河注，崦嵫白日頹。恭聞天子孝，不忍望銅臺。哀輓渭川曲，空歌汾水陽。夜泉愁更咽，秋日慘無光。纘夏功傳啟，興周業繼昌。回瞻五陵上，煙雨為蒼蒼。
昭德皇后輓歌詞
作者：武元衡（唐）

玉扆將遷坐，金雞忽報晨。佩環仙馭遠，星月夜臺新。劍沒川空冷，菱寒鏡不春。國門車馬會，多是濯龍親。
春晚奉陪相公西亭宴集
作者：武元衡（唐）

林花春向蘭，高會重邀歡。感物惜芳景，放懷因彩翰。玉顏穠處並，銀燭焰中看。若折持相贈，風光益別難。
奉和魯望漁具十五詠：網
作者：皮日休（唐）

晚掛溪上網，映空如霧縠。閑來發其機，旋旋沈平綠。下處若煙雨，牽時似崖谷。必若遇鯤鮞，從教通一目。
奉和魯望漁具十五詠：罩
作者：皮日休（唐）

芒鞋下葑中，步步沈輕罩。既為菱浪颭，亦為蓮泥膠。人立獨無聲，魚煩似相抄。滿手搦霜鱗，思歸舉輕棹。
奉和魯望漁具十五詠：罱
作者：皮日休（唐）

煙雨晚來好，東塘下罱去。網小正星bI，舟輕欲騰翥。誰知荇深後，恰值魚多處。浦口更有人，停橈一延佇。
奉和魯望漁具十五詠：釣筒
作者：皮日休（唐）

籠籦截數尺，標置能幽絕。從浮笠澤煙，任臥桐江月。絲隨碧波漫，餌逐清灘發。好是趁筒時，秋聲正清越。
奉和魯望漁具十五詠：釣車
作者：皮日休（唐）

得樂湖海志，不厭華輈小。月中拋一聲，驚起灘上鳥。心將潭底測，手把波文嫋。何處覓奔車，平波今渺渺。
奉和魯望漁具十五詠：漁梁
作者：皮日休（唐）

波際插翠筠，離離似清籞。遊鱗到溪口，入此無逃所。斜臨楊柳津，靜下鸕鷀侶。編此欲何之，終焉富春渚。
奉和魯望漁具十五詠：叉魚
作者：皮日休（唐）

列炬春溪口，平潭如不流。照見游泳魚，一一如清晝。中目碎瓊碧，毀鱗殷組繡。樂此何太荒，居然愧川後。
奉和魯望漁具十五詠：射魚
作者：皮日休（唐）

注矢寂不動，澄潭晴轉烘。下窺見魚樂，怳若翔在空。驚羽決凝碧，傷鱗浮殷紅。堪將指杯術，授與太湖公。
奉和魯望漁具十五詠：鳴桹
作者：皮日休（唐）

盡日平湖上，鳴桹仍動槳。丁丁入波心，澄澈和清響。鷺聽獨寂寞，魚驚昧來往。盡水無所逃，川中有鉤黨。
奉和魯望漁具十五詠：滬
作者：皮日休（唐）

波中植甚固，磔磔如蝦須。濤頭倏爾過，數頃跳鯆cr。不是細羅密，自為朝夕驅。空憐指魚命，遣出海邊租。
奉和魯望漁具十五詠：qF
作者：皮日休（唐）

伐彼槎櫱枝，放於冰雪浦。遊魚趁暖處，忽爾來相聚。徒為棲託心，不問庇庥主。一旦懸鼎鑊，禍機真自取。
奉和魯望漁具十五詠：種魚
作者：皮日休（唐）

移土湖岸邊，一半和魚子。池中得春雨，點點活如蟻。一月便翠鱗，終年必赬尾。借問兩綬人，誰知種魚利。
奉和魯望漁具十五詠：藥魚
作者：皮日休（唐）

吾無竭澤心，何用藥魚藥。見說放溪上，點點波光惡。食時競夷猶，死者爭紛泊。何必重傷魚，毒涇猶可作。
奉和魯望漁具十五詠：舴艋
作者：皮日休（唐）

闊處只三尺，翛然足吾事。低篷掛釣車，枯蚌盛魚餌。只好攜橈坐，唯堪蓋蓑睡。若遣遂平生，艅艎不如是。
奉和魯望漁具十五詠：笭箵
作者：皮日休（唐）

朝空笭箵去，暮實笭箵歸。歸來倒卻魚，掛在幽窗扉。但聞蝦蜆氣，欲生蘋藻衣。十年佩此處，煙雨苦霏霏。
添魚具詩：魚庵
作者：皮日休（唐）

庵中只方丈，恰稱幽人住。枕上悉漁經，門前空釣具。束竿時倚壁，曬網還侵戶。上泂有楊顒，須留往來路。
添魚具詩：釣磯
作者：皮日休（唐）

盤灘一片石，置我山居足。窪處著筣笓，竅中維艒fR。多逢沙鳥汙，愛彼潭雲觸。狂奴臥此多，所以蹋帝腹。
添魚具詩：蓑衣
作者：皮日休（唐）

一領蓑正新，著來沙塢中。隔溪遙望見，疑是綠毛翁。襟色裛xU靄，袖香褵褷風。前頭不施袞，何以為三公。
添魚具詩：箬笠
作者：皮日休（唐）

圓似寫月魂，輕如織煙翠。涔涔向上雨，不亂窺魚思。攜來沙日微，掛處江風起。縱帶二梁冠，終身不忘爾。
添魚具詩：背篷
作者：皮日休（唐）

儂家背篷樣，似個大龜甲。雨中局蹐時，一向聽霎霎。甘從魚不見，亦任鷗相狎。深擁竟無言，空成睡齁qf。
奉和魯望樵人十詠：樵溪
作者：皮日休（唐）

何時有此溪，應便生幽木。橡實養山禽，藤花蒙澗鹿。不止產蒸薪，願當歌棫樸。君知天意無，以此安吾族。
奉和魯望樵人十詠：樵家
作者：皮日休（唐）

空山最深處，太古兩三家。雲蘿共夙世，猿鳥同生涯。衣服濯春泉，盤餐烹野花。居茲老複老，不解歎年華。
奉和魯望樵人十詠：樵叟
作者：皮日休（唐）

不曾照青鏡，豈解傷華髮。至老未息肩，至今無病骨。家風是林嶺，世祿為薇蕨。所以兩大夫，天年自為伐。
奉和魯望樵人十詠：樵子
作者：皮日休（唐）

相約晚樵去，跳踉上山路。將花餌鹿麛，以果投猿父。束薪白雲濕，負擔春日暮。何不壽童烏，果為玄所誤。
奉和魯望樵人十詠：樵徑
作者：皮日休（唐）

蒙蘢中一徑，繞在千峰裡。歇處遇松根，危中值石齒。花穿枲衣落，雲拂芒鞋起。自古行此途，不聞顛與墜。
奉和魯望樵人十詠：樵斧
作者：皮日休（唐）

腰間插大柯，直入深溪裡。空林伐一聲，幽鳥相呼起。倒樹去李父，傾巢啼木魅。不知仗鉞者，除害誰如此。
奉和魯望樵人十詠：樵擔
作者：皮日休（唐）

不敢量樵重，唯知益薪束。軋軋下山時，彎彎向身曲。清泉洗得潔，翠靄侵來綠。看取荷戈人，誰能似吾屬。
奉和魯望樵人十詠：樵風
作者：皮日休（唐）

野船渡樵客，來往平波中。縱橫清飆吹，旦暮歸期同。蘋光惹衣白，蓮影涵薪紅。吾當請封爾，直作鏡湖公。
奉和魯望樵人十詠：樵火
作者：皮日休（唐）

山客地爐裡，然薪如陽輝。松膏作滫瀡，杉子為珠璣。響誤擊刺鬧，焰疑彗孛飛。傍邊暖白酒，不覺瀑冰垂。
奉和魯望樵人十詠：樵歌
作者：皮日休（唐）

此曲太古音，由來無管奏。多雲採樵樂，或說林泉候。一唱凝閑雲，再謠悲顧獸。若遇採詩人，無辭收鄙陋。
酒中十詠：酒星
作者：皮日休（唐）

誰遣酒旗耀，天文列其位。彩微嘗似酣，芒弱偏如醉。唯憂犯帝座，只恐騎天駟。若遇捲舌星，讒君應墮地。
酒中十詠：酒泉
作者：皮日休（唐）

羲皇有玄酒，滋味何太薄。玉液是澆漓，金沙乃糟粕。春從野鳥沽，晝仍閑猿酌。我願葬茲泉，醉魂似鳧躍。
酒中十詠：酒篘
作者：皮日休（唐）

翠篾初織來，或如古魚器。新從山下買，靜向甔中試。輕可網金醅，疏能容玉蟻。自此好成功，無貽我罍恥。
酒中十詠：酒床
作者：皮日休（唐）

糟床帶松節，酒膩肥如羜。滴滴連有聲，空疑杜康語。開眉既壓後，染指偷嘗處。自此得公田，不過渾種黍。
酒中十詠：酒壚
作者：皮日休（唐）

紅壚高幾尺，頗稱幽人意。火作縹醪香，灰為冬醷氣。有槍盡龍頭，有主皆犢鼻。倘得作杜根，傭保何足愧。
酒中十詠：酒樓
作者：皮日休（唐）

鉤楯跨通衢，喧鬧當九市。金罍瀲灩後，玉斝紛綸起。舞蝶傍應酣，啼鶯聞亦醉。野客莫登臨，相讎多失意。
酒中十詠：酒旗
作者：皮日休（唐）

青幟闊數尺，懸於往來道。多為風所颺，時見酒名號。拂拂野橋幽，翻翻江市好。雙眸複何事，終竟望君老。
酒中十詠：酒樽
作者：皮日休（唐）

犧樽一何古，我抱期幽客。少恐消醍醐，滿擬烘琥珀。猿窺曾撲瀉，鳥蹋經欹仄。度度醒來看，皆如死生隔。
酒中十詠：酒城
作者：皮日休（唐）

萬仞峻為城，沈酣浸其俗。香侵井幹過，味染濠波淥。朝傾逾百榼，暮壓幾千斛。吾將隸此中，但為閽者足。
酒中十詠：酒鄉
作者：皮日休（唐）

何人置此鄉，杳在天皇外。有事忘哀樂，有時忘顯晦。如尋罔象歸，似與希夷會。從此共君遊，無煩用冠帶。
奉和添酒中六詠：酒池
作者：皮日休（唐）

八齊競奔注，不知深幾丈。竹葉島紆徐，鳧花波蕩漾。醺應爛地軸，浸可柔天壤。以此獻吾君，願銘於几杖。
奉和添酒中六詠：酒龍
作者：皮日休（唐）

銅為蚴蟉鱗，鑄作鱙qT角。吐處百里雷，瀉時千丈壑。初疑潛苑囿，忽似拏寥廓。遂使銅雀臺，香消野花落。
奉和添酒中六詠：酒甕
作者：皮日休（唐）

堅淨不苦窳，陶於醉封疆。臨溪刷舊痕，隔屋聞新香。移來近麴室，倒處臨糟床。所嗟無比鄰，餘亦能偷嘗。
奉和添酒中六詠：酒船
作者：皮日休（唐）

剡桂複刳蘭，陶陶任行樂。但知涵泳好，不計風濤惡。嘗行麴封內，稍系糟丘泊。東海如可傾，乘之就斟酌。
奉和添酒中六詠：酒槍
作者：皮日休（唐）

象鼎格仍高，其中不烹飪。唯將煮濁醪，用以資酣飲。偏宜旋樵火，稍近餘酲枕。若得伴琴書，吾將著閑品。
奉和添酒中六詠：酒杯
作者：皮日休（唐）

昔有嵇氏子，龍章而鳳姿。手揮五絃罷，聊複一樽持。但取性淡泊，不知味醇醨。茲器不復見，家家唯玉卮。
茶中雜詠：茶塢
作者：皮日休（唐）

閑尋堯氏山，遂入深深塢。種荈已成園，栽葭寧記畝。石窪泉似掬，巖罅雲如縷。好是夏初時，白花滿煙雨。
茶中雜詠：茶人
作者：皮日休（唐）

生於顧渚山，老在漫石塢。語氣為茶荈，衣香是煙霧。庭從dx子遮，果任獳師虜。日晚相笑歸，腰間佩輕簍。
茶中雜詠：茶筍
作者：皮日休（唐）

褎然三五寸，生必依巖洞。寒恐結紅鉛，暖疑銷紫汞。圓如玉軸光，脆似瓊英凍。每為遇之疏，南山掛幽夢。
茶中雜詠：茶籝
作者：皮日休（唐）

筤篣曉攜去，驀個山桑塢。開時送紫茗，負處沾清露。歇把傍雲泉，歸將掛煙樹。滿此是生涯，黃金何足數。
茶中雜詠：茶舍
作者：皮日休（唐）

陽崖枕白屋，幾口嬉嬉活。棚上汲紅泉，焙前蒸紫蕨。乃翁研茗後，中婦拍茶歇。相向掩柴扉，清香滿山月。
茶中雜詠：茶灶
作者：皮日休（唐）

南山茶事動，灶起巖根傍。水煮石發氣，薪然杉脂香。青瓊蒸後凝，綠髓炊來光。如何重辛苦，一一輸膏粱。
茶中雜詠：茶焙
作者：皮日休（唐）

鑿彼碧巖下，恰應深二尺。泥易帶雲根，燒難礙石脈。初能燥金餅，漸見幹瓊液。九裡共杉林，相望在山側。
茶中雜詠：茶鼎
作者：皮日休（唐）

龍舒有良匠，鑄此佳樣成。立作菌蠢勢，煎為潺湲聲。草堂暮雲陰，松窗殘雪明。此時勺複茗，野語知逾清。
茶中雜詠：茶甌
作者：皮日休（唐）

邢客與越人，皆能造茲器。圓似月魂墮，輕如雲魄起。棗花勢旋眼，蘋沫香沾齒。松下時一看，支公亦如此。
茶中雜詠：煮茶
作者：皮日休（唐）

香泉一合乳，煎作連珠沸。時看蟹目濺，乍見魚鱗起。聲疑松帶雨，餑恐生煙翠。尚把瀝中山，必無千日醉。
石榴歌
作者：皮日休（唐）

蟬噪秋枝槐葉黃，石榴香老愁寒霜。流霞包染紫鸚粟，蕭娘初嫁嗜甘酸，嚼破水精千萬粒。
明月照高樓
作者：雍陶（唐）

朗月何高高，樓中簾影寒。一婦獨含歎，四坐誰成歡。時節屢已移，遊旅杳不還。滄溟倘未涸，妾淚終不幹。君若無定雲，妾若不動山。雲行出山易，山逐雲去難。願為邊塞塵，因風委君顏。君顏良洗多，蕩妾濁水間。
酬秘書王丞見寄
作者：雍陶（唐）

朝下有閑思，南溝邊水行。因來見寥落，轉自歎平生。白首丈夫氣，赤心知己情。留詩本相慰，卻憶苦吟聲。
僧金河戍客
作者：雍陶（唐）

慣獵金河路，曾逢雪不迷。射鵰青塚北，走馬黑山西。戍遠旌幡少，年深帳幕低。酬恩須盡敵，休說夢中閨。
孤桐
作者：雍陶（唐）

疏桐餘一干，風雨日蕭條。歲晚琴材老，天寒桂葉凋。已悲根半死，複恐尾全焦。幸在龍門下，知音肯寂寥。
秋露
作者：雍陶（唐）

白露曖秋色，月明清漏中。痕沾珠箔重，點落玉盤空。竹動時驚鳥，莎寒暗滴蟲。滿園生永夜，漸欲與霜同。
送徐使君赴嶽州
作者：雍陶（唐）

渺渺楚江上，風旗搖去舟。馬歸雲夢晚，猿叫洞庭秋。別思滿南渡，鄉心生北樓。巴陵山水郡，應稱謝公遊。
送裴璋還蜀因亦懷歸
作者：雍陶（唐）

客在劍門外，新年音信稀。自為千里別，已送幾人歸。陌上月初落，馬前花正飛。離言殊未盡，春雨滿行衣。
送前鄠縣李少府
作者：雍陶（唐）

近出圭峰下，還期又不賒。身閑多宿寺，官滿未移家。罷釣臨秋水，開尊對月華。自當蓬閣選，豈得臥煙霞。
送宜春裴明府之任
作者：雍陶（唐）

南行春已滿，路半水茫然。楚望花當渡，湘陰橘滿川。山橫湖色上，帆出鳥行前。此任無辭遠，親人貴用還。
贈宗靜上人
作者：雍陶（唐）

世上方傳教，山中未得歸。閑花飄講席，馴鴿汙禪衣。積雨誰過寺，殘鐘自掩扉。寒來垂頂帽，白髮剃應稀。
同賈島宿無可上人院
作者：雍陶（唐）

何處銷愁宿，攜囊就遠僧。中宵吟有雪，空屋語無燈。靜境唯聞鐸，寒床但枕肱。還因愛閑客，始得見南能。
和劉補闕秋園寓興六首
作者：雍陶（唐）

水木夕陰冷，池塘秋意多。庭風吹故葉，階露淨寒莎。愁燕窺燈語，情人見月過。砧聲聽已別，蟲響複相和。閉門無事後，此地即山中。但覺鳥聲異，不知人境同。晚花開為雨，殘果落因風。獨坐還吟酌，詩成酒已空。自得家林趣，常時在外稀。對僧餐野食，迎客著山衣。雀鬥翻簷散，蟬驚出樹飛。功成他日後，何必五湖歸。秋色庭蕪上，清朝見露華。疏篁抽晚筍，幽藥吐寒芽。引水新渠淨，登臺小徑斜。人來多愛此，蕭爽似仙家。禁掖朝回後，林園勝賞時。野人來辨藥，庭鶴往看棋。晚日明丹棗，朝霜潤紫梨。還因重風景，猶自有秋詩。聖代少封事，閒居方屏喧。漏寒雲外闕，木落月中園。山鳥宿簷樹，水螢流洞門。無人見清景，林下自開尊。
嶽陽晚景
作者：雍陶（唐）

漢陽無遠寺，見說過汾城。雲雨經春客，江山幾日程。終隨鷗鳥去，只在海潮生。前路逢漁父，多愁問姓名。
塞上宿野寺
作者：雍陶（唐）

塞上蕃僧老，天寒疾上關。遠煙平似水，高樹暗如山。去馬朝常急，行人夜始閑。更深聽刁鬥，時到磬聲間。
寒食夜池上對月懷友
作者：雍陶（唐）

人間多別離，處處是相思。海內無煙夜，天涯有月時。跳魚翻荇葉，驚鵲出花枝。親友皆千里，三更獨繞池。
自述
作者：雍陶（唐）

萬事誰能問，一名猶未知。貧當多累日，閑過少年時。燈下和愁睡，花前帶酒悲。無謀常委命，轉覺命堪疑。
送契玄上人南遊
作者：雍陶（唐）

紅葉落湘川，楓明映水天。尋鐘過楚寺，擁錫上瀧船。病客思留藥，迷人待說禪。南中多古跡，應訪虎溪泉。
少年行
作者：雍陶（唐）

不倚軍功有俠名，可憐球獵少年情。戴鈴健鶻隨聲下，豈知儒者心偏苦，吟向秋風白髮生。
詠雙白鷺
作者：雍陶（唐）

雙鷺應憐水滿池，風飄不動頂絲垂。立當青草人先見，林塘得爾須增價，況與詩家物色宜。
晴詩
作者：雍陶（唐）

晚虹斜日塞天昏，一半山川帶雨痕。新水亂侵青草路，行子喜聞無戰伐，閑看遊騎獵秋原。
送徐山人歸睦州舊隱
作者：雍陶（唐）

君在桐廬何處住，草堂應與戴家鄰。初歸山犬翻驚主，秋風釣艇遙相憶，七裡灘西片月新。
到蜀後記途中經歷
作者：雍陶（唐）

劍峰重疊雪雲漫，憶昨來時處處難。大散嶺頭春足雨，自到成都燒酒熟，不思身更入長安。
憶山寄僧
作者：雍陶（唐）

塵路誰知蹋雪蹤，到來空認出雲峰。天晴遠見月中樹，新愁舊恨多難說，半在眉間半在胸。
贈玉芝觀王尊師
作者：雍陶（唐）

處處煙霞尋總遍，卻來城市喜逢師。時流見說無人在，長憂一日歸天去，未授靈方遣問誰。
哭饒州吳諫議使君
作者：雍陶（唐）

忽聞身謝滿朝驚，俄感鄱陽罷市情。遺愛永存今似古，授館曾為門下客，幾回垂淚過宣平。
經杜甫舊宅
作者：雍陶（唐）

浣花溪裡花多處，為憶先生在蜀時。萬古只應留舊宅，山月不知人事變，夜來江上與誰期。
河陰新城
作者：雍陶（唐）

高城新築壓長川，虎踞龍盤氣色全。五裡似雲根不動，自有此來當汴口，武牢何用鎖風煙。
秋居病中
作者：雍陶（唐）

幽居悄悄何人到，落日清涼滿樹梢。新句有時愁裡得，獨臥南窗秋色晚，一庭紅葉掩衡茅。
罷還邊將
作者：雍陶（唐）

白須虜將話邊事，自失公權怨語多。漢主豈勞思李牧，百戰無功身老去，羨他年少渡黃河。
永樂殷堯藩明府縣池嘉蓮詠
作者：雍陶（唐）

青蘋白石匝蓮塘，水裡蓮開帶瑞光。露濕紅芳雙朵重，不獨豐祥先有應，更宜花縣對潘郎。
酬李紺歲除送酒
作者：雍陶（唐）

歲盡貧生事事須，就中深恨酒錢無。故人充壽能分送，已供時節深珍重，況許今朝更挈壺。
蜀路倦行因有所感
作者：雍陶（唐）

亂峰碎石金牛路，過客應騎鐵馬行。白日欲斜催後乘，蹇步不唯傷旅思，此中兼見宦途情。
寄永樂殷堯藩明府
作者：雍陶（唐）

古縣蕭條秋景晚，昔年陶令亦如君。頭巾漉酒臨黃菊，相思不恨書來少，佳句多從闕下聞。
蜀中戰後感事
作者：雍陶（唐）

蜀道英靈地，山重水又回。文章四子盛，道路五丁開。詞客題橋去，忠臣叱馭來。臥龍同駭浪，躍馬比浮埃。已謂無妖土，那知有禍胎。蕃兵依濮柳，蠻旆指江梅。戰後悲逢血，燒餘恨見灰。空留犀厭怪，無複酒除災。歲積萇弘怨，春深杜宇哀。家貧移未得，愁上望鄉臺。
答蜀中經蠻後友人馬艾見寄
作者：雍陶（唐）

茜馬渡瀘水，北來如鳥輕。幾年朝鳳闕，一日破龜城。此地有徵戰，誰家無死生。人悲還舊裡，鳥喜下空營。弟侄意初定，交朋心尚驚。自從經難後，吟苦似猿聲。
盧嶽閒居十韻
作者：雍陶（唐）

擾擾走人寰，爭如佔得閒。防愁心付酒，求靜力登山。見藥芳時採，逢花好處攀。望雲開病眼，臨澗洗愁顏。春色流巖下，秋聲碎竹間。錦文苔點點，錢樣菊斑斑。路遠朝無客，門深夜不關。鶴飛高縹緲，鶯語巧綿蠻。養拙甘沉默，忘懷絕險艱。更憐雲外路，空去又空還。
送於中丞使北蕃
作者：雍陶（唐）

朔將引雙旌，山遙磧雪平。經年通國信，計日得蕃情。野次依泉宿，沙中望火行。遠雕秋有力，寒馬夜無聲。看獵臨胡帳，思鄉見漢城。來春擁邊騎，新草滿歸程。
和河南白尹西池北新葺水齋招賞十二韻
作者：雍陶（唐）

二室峰前水，三川府右亭。亂流深竹徑，分繞小花汀。池角通泉脈，堂心豁地形。坐中寒瑟瑟，床下細泠泠。雨夜思巫峽，秋朝想洞庭。千年孤鏡碧，一片遠天青。魚戲搖紅尾，鷗閑退白翎。荷傾瀉珠露，沙亂動金星。藤架如紗帳，苔牆似錦屏。龍門人少到，仙棹自多停。遊憶高僧伴，吟招野客聽。餘波不能惜，便欲養浮萍。
感興
作者：雍陶（唐）

貧女貌非醜，要須緣嫁遲。還似求名客，無媒不及時。
長安客感
作者：雍陶（唐）

日過千萬家，一家非所依。不及行塵影，猶隨馬蹄歸。
春懷舊遊
作者：雍陶（唐）

吟想舊經過，花時奈遠何。別來長似見，春夢入關多。
離京城宿商山作
作者：雍陶（唐）

山月吟聲苦，春風引思長。無由及塵土，猶帶杏花香。
秋館雨夜
作者：雍陶（唐）

夜雨空館靜，幽人起裴回。長安醉眠客，豈知新雁來。
聞子規
作者：雍陶（唐）

百鳥有啼時，子規聲不歇。春寒四鄰靜，獨叫三更月。
懷無可上人
作者：雍陶（唐）

山寺秋時後，僧家夏滿時。清涼多古跡，幾處有新詩。
長安客感
作者：雍陶（唐）

客淚如危葉，長懸零落心。況是悲秋日，臨風制不禁。
送客遙望
作者：雍陶（唐）

別遠心更苦，遙將目送君。光華不可見，孤鶴沒秋雲。
傷靡草
作者：雍陶（唐）

靡草似客心，年年亦先死。無由伴花落，暫得因風起。
放鶴
作者：雍陶（唐）

從今一去不須低，見說遼東好去棲。努力莫辭仙路遠，白雲飛處免群雞。
早秋月夜
作者：雍陶（唐）

身閑伴月夜深行，風觸衣裳四體輕。為見近來天氣好，幾篇詩興入秋成。
蟬
作者：雍陶（唐）

高樹蟬聲入晚雲，不唯愁我亦愁君。何時各得身無事，每到聞時似不聞。
公子行
作者：雍陶（唐）

公子風流嫌錦繡，新裁白紵作春衣。金鞭留當誰家酒，拂柳穿花信馬歸。
題情盡橋
作者：雍陶（唐）

從來只有情難盡，何事名為情盡橋。自此改名為折柳，任他離恨一條條。
峽中行
作者：雍陶（唐）

兩崖開盡水回環，一葉才通石罅間。楚客莫言山勢險，世人心更險於山。
韋處士郊居
作者：雍陶（唐）

滿庭詩境飄紅葉，繞砌琴聲滴暗泉。門外晚晴秋色老，萬條寒玉一溪煙。
秋懷
作者：雍陶（唐）

古槐煙薄晚鴉愁，獨向黃昏立禦溝。南國望中生遠思，一行新雁去汀洲。